Nr.5377/06.03.2025

**A N U N Ţ**

**PRIMARIA MUNICIPIULUI BOTOȘANI** în calitate de **autoritate publică tutelară** anunță începerea procesului de recrutare și selecție pentru 1 (o) poziție de membru în Consiliul de Administrație al Societății **URBAN SERV S.A.** asistat de expertul independent FOX MANAGEMENT CONSULTANTS SRL. Durata mandatului noilor membri selectați este 26.09.2027. Perioada de depunere a dosarelor este: 10.03.2025 – 08.04.2025.

**Etapele de desfășurare a procesului de recrutare și selecție sunt:**

1. Evaluarea prealabilă dosarelor de candidatură care alcătuiesc lista lungă.
2. Evaluarea finală a candidaților selectați în lista scurtă. Interviul.

**Condițiile generale ale procesului de selecție prealabilă** **sunt:**

* Studii superioare absolvite cu diploma de licența;
* Cel puțin unul dintre noii membrii selectați ai consiliului de administrație trebuie să aibă studii economice sau juridice și experiență în domeniul economic, juridic, contabilitate, de audit sau financiar de cel puțin 5 ani;
* Fiecare membru al consiliului de administrație trebuie să aibă experiență în îmbunătățirea performanței societăților sau regiilor autonome pe care le-a administrat sau condus
* Noii membri selectați nu pot fi din rândul funcționarilor publici sau altor categorii de personal din cadrul autorității publice tutelare ori din cadrul altor autorități sau instituții publice având in vedere că aceasta poziție este deja ocupata;
* În mod obligatoriu, în selecția candidaților se va avea în vedere evitarea situațiilor de conflict de interese sau incompatibilități;
* Majoritatea membrilor consiliului de administrație este formată din administratori neexecutivi și independenți, în sensul art. 138 alin. 2 din Legea nr. 31/1990, republicată, cu modificările și completările ulterioare;
* Mandatul administratorilor numiți ca urmare a încetării, sub orice formă, a mandatului administratorilor inițiali coincide cu durata rămasă din mandatul administratorului care a fost înlocuit. ;
* O persoană fizică poate exercita concomitent cel mult 2 mandate de administrator în societăți sau întreprinderi publice al căror sediu se află pe teritoriul României;
* Selecția se realizează cu respectarea principiilor nediscriminării, tratamentului egal și transparenței;
* Candidații care vor fi selectați pentru a fi înscriși pe lista scurtă vor fi ulterior înștiințați să depună o declarație de intenție realizată conform scrisorii de așteptări.

**Condițiile generale de participare sunt:**

* Cunoașterea limbii române (scris și vorbit) și cetățenia română sau cetățenia altor state membre ale Uniunii Europene cu condiția să aibă domiciliul în România;
* Capacitate deplină de exercițiu;
* Stare de sănătate corespunzătoare funcției pentru care candidează, atestată pe bază de documente medicale;
* Să nu fie destituit/ă dintr-o funcție publică, sa nu fi fost revocat ca administrator sau director sau să nu-i fi încetat contractul individual de muncă pentru motive disciplinare în ultimii 5 ani;
* nu au înscrieri în cazierul judiciar;
* nu au înscrieri în cazierul fiscal;

**Criteriile de evaluare / selecție finală a candidaților – INTERVIU:**

1. Dosarul de candidatură.

2. Matricea profilului de candidat.

3. Declarația de intenție a candidatului.

**Dosarul de înscriere trebuie să cuprindă în mod obligatoriu următoarele documente:**

* copia actului de identitate;
* copia diplomelor de studii;
* curriculum vitae
* cazierul judiciar / declarație pe proprie răspundere conform formular nr. 1;
* cazier fiscal / declarație pe proprie răspundere conform formular nr. 2;
* adeverința medicală care atestă starea de sănătate corespunzătoare / declarație pe proprie răspundere conform formular nr. 3;
* declarație pe proprie răspundere privind statutul de “independent” conform formular nr. 4;
* declarație pe proprie răspundere că nu a fost și nici nu se află în situația desfășurării unei proceduri de natură penală împotriva sa conform formular nr.5
* declarație pe proprie răspundere privind calitatea de membru în consilii de administrație ale întreprinderilor publice, altele decât cel în care urmează a fi numit conform formular nr. 6;
* declarație de consimțământ prin care candidatul își exprimă acordul de a se procesa datele sale personale în scopul procedurii de recrutare și selecție conform formular nr. 7;
* declarație pe proprie răspundere privind neîncadrarea în situația unui conflict de interese conform formular nr. 8;
* declarație pe proprie răspundere prin care candidatul va confirma că nu se află într-una din situațiile prevăzute la art. 4 din O.U.G. nr. 109/2011 privind guvernanța corporativă a întreprinderilor publice sau că nu a suferit o condamnare pentru o infracțiune legată de conduita profesională conform formular nr. 9.

**\* Candidații incluși pe lista scurtă urmează să-și completeze dosarul de candidatură cu cazierul judiciar, cazierul fiscal și adeverință medicală, în cazul în care acestea nu au fost depuse la data depunerii dosarului.**

Originalele actelor depuse la dosar vor fi văzute de comisie la proba de interviu.

Documentele necesare în procesul de recrutare / selecție și formularele de declarații se regăsesc pe pagina de internet a **Primăriei Municipiului Botoșani**  ([www.primariabt.ro](http://www.primariabt.ro)).

Dosarul de candidatură se va depune in termen de 30 de zile de la data publicării anunțului, **la registratura Primăriei Municipiului Botoșani** în dosar plic închis și sigilat, unde va primi un număr de înregistrare și data certă a depunerii. Dosarul va avea menționat “Candidatura pentru funcția de membru în Consiliul de Administrație al Societății URBAN SERV S.A precum si numele și prenumele candidatului. Totodată, **in mod obligatoriu, dosarul se va transmite si in format electronic pe adresa Expertului independent**, FOX MANAGEMENT CONSULTANTS SRL, respectiv [foxmanagement109@gmail.com](mailto:foxmanagement109@gmail.com)

Plicurile ajunse după data și ora menționată nu vor fi luate în considerare.

Candidații declarați admiși la etapa de selecție a dosarelor și care se regăsesc pe lista scurtă vor depune Declarația de intenție si vor fi evaluați în cadrul interviului, ora și locul desfășurării acestuia urmând a fi anunțate personal.

Relații suplimentare se pot obține la sediul Primăriei Municipiului Botoșani, Piața Revoluției Nr. 1, Botoșani, Județul Botoșani, si din partea Expertului Independent FOX MANAGEMENT CONSULTANTS SRL la tel: 0799.35.85.82